Legend of Pakaa. 75 



mea a pau o Keawenuiaumi, a haliao i loko o kana ipu o Laamaomao a lawe pu ae la i 

 kana hoe, o Lapakahoe. Ua kapa ia kana hoe i kona kaikaina ia Lapakahoe. 



Olelo aku o Pakaa i kona kaikaina ia Lapakahoe: "E noho ahi ana no kekahi mau 

 aina o Hilo, ua hoowahawaha ka haku o kaua ia"u, na lawe aku i na pono a pau loa, a 

 koe no he mau aina, mahope paha pau loa, nolaila, a i pau kou noho aina ana, noho a 

 kanaka aku no malalo o ka haku o kaua. Nolaila, ke hele nei au, aole i akaka ko'u wahi 

 e noho ai." 



Kau aku la o Pakaa ma ka waa a holo mai la, a hala o Maui a me Lele, a hiki i 

 Molokai, ma ka huli ma Kona, e nana ala ia Lanai, noho iho la o Pakaa ilaila, a moe i ke 

 'lii wahine o ia aina, a hapai ke keiki, a hanau, kapa iho la o Pakaa i ka inoa, o Kuapakaa. 

 Eia ke ano o ia inoa, o ke akaakaa niahuna, o ka ili o Keawenuiaumi i ka awa, a waiho 

 wale mai ka io me he pakaa la. 



A loaa ia Kuapakaa ka olelo, olelo aku o Pakaa: "E ao kaua ia oe i ke mele o ko 

 haku, a me na mea a pau loa, malama o noho a aloha imi mai, e noho aku ana oe me ka 

 makaukau." Aole i loihi na la o laua i ao ai, ua pau loa i ka loaa ia Kuapakaa, a ua lilo 

 ia i mea wale waha ia ia i na la a pau loa. 



Mahope o laila, pae mai la kekahi waa mai Hilo mai, a olelo mai la i ke aloha o 

 Keawenuiaumi ia Pakaa, aole nae ia i olelo i kona inoa i ua waa ala. 



A mahope o keia lohe ana, moe iho la o Pakaa i ka moe uhane, a ma ka uhane, ua 

 loaa ko Keawenuiaumi uhane ia Pakaa. I mai la o Keawenuiaumi : "Eia au a huli aku 

 ia oe." I aku o Pakaa: "Aia au i Kaula kahi i noho ai." Hikilele o Keawenuiaumi, a 

 olelo i na 'lii eono o Hawaii, e makaukau na waa a me na kanaka, alalia, imi ia Pakaa, 

 no ka hemahema o Hookeleihilo ma na hana a pau loa. 



Ala ae la no hoi o Pakaa, a olelo i ke keiki, e pii e mahiai ; ae mai la ke keiki. 

 Ma keia pii ana a laua, eono mala, he uwala ka ai, ua hoohalike ia me na moku eono o 

 Hawaii. 



